Katrín Jakobsdóttir, forsætisráðherra og formaður Vinstri grænna telur að færa ætti fleiri verkefni frá ríkinu til sveitarfélaga. Þetta sagði hún á sveitatstjórnarráðstefnu Vinsti Grænna í morgun. Hún segir að stærsta málið í komandi sveitarstjórnarkosningum séu húsnæðismálin.
Ég held að til lengri tíma þá eigum við að stefna að því að færa frekari verkefni yfir til sveitarfélaga. En eins og ég segi þá skiptir líka máli að það náist farsæl lending í því hvernig fjármögnum þeirra verkefna er háttað. Það er það sem hefur verið mestu vandkvæðin með tilflutning verkefna yfir til sveitarfélagana það er fjármögnunin. En eins og ég segi þá oft sjáum við þjónustuna batna þegar hún kemur nær fólkinu á vettvang sveitarfélaganna þar sem fólk er í beinu sambandi við íbúana.
Spurð um það gríðarstóra verkefni sem bíður sveitarfélagana að taka á móti flóttafólki frá Úkraínu segir Katrín að þetta verði fyrst og fremst samvinnuverkefni ríkis og sveitarfélaga.
Til dæmis þegar það kemur að húsnæði fyrir flóttafólki. Þar auðvitað er ríkið búið að stíga inn með mjög myndarlegum hætti bara almennt á húsnæðismarkaði á undanförnum árum en það skiptir líka máli að við stillum saman strengi þannig það sé nógu nægjanlegt framboð lóða sem er hægt að skippuleggja tiltölulega hratt þannig að sé hægt að bygggja meira til lengri tíma.
Katrín segir að húsnæðismálin séu náið samstarf milli ríkis og sveitarfélaga, bæði almennt og varðandi flóttafólk. Annað mál sem sé ekki síður mikilvægt varðandi flóttafólk séu skólamálin.
Við sitjum saman með aðilum vinnumarkaðarins og fleiri aðilum í að móta tillögur í húsnæðismálum til lengri tíma. Síðan er auðvitað krefjandi verkefni sem blasir við gagnvart því flóttafólki sem er að koma hingað sem varðar ekki síst skólana, leikskóla, grunnskóla og hvernig við getum tekið utan um þau börn og sinnt þeim sem best .

Katrín Jakobsdóttir, forsætisráðherra og formaður Vinstri grænna telur að færa ætti fleiri verkefni frá ríkinu yfir til sveitarfélaga. 